- XXXIV — 



en stor Masse Former, hvoraf c. 60 er fundne her i Landet. Der findes dog 

 sikkert flere, og desuden er Formernes Udbredelse her i Landet næsten ukendt. 

 Jeg vil derfor opfordre Botanikerne til i den kommende Sommer at holde Øje 

 med disse Former og om muligt til Botanisk Museum indsende Eksemplarer af 

 dem; jeg vil da paatage mig at bestemme disse. 



Ny Litteratur. 



L. A. Hauch og A. Oppermann: Haandbog i Skovbrug. København. Det 

 nordiske Forlag. 1898—1902. Pris 13 Kr. 25 Øre. 



Vi har tidligere omtalt de første Hefter af dette Værk her i Tidsskriftet; 

 det er nu afsluttet og udgør en Bog paa næsten 800 Sider. Indholdet er delt 

 i følgende Afsnit: 1) Skovnaturen, 2) de enkelte Træarter, 3) Tilvirkning af 

 Skoveffekter, 4) Forsendelse, Lagring og Salg af Skoveffekter, 5) Besiddelse og 

 Ledelse af Skovbrug. Af disse vil selvfølgelig de to første, som udgør de 2 

 Trediedele af Bogen , interessere dette Tidsskrifts Læsere mest, og Botanikerne 

 vil her finde en rig Fylde af Oplysninger om Skovenes Naturforhold, og om de 

 enkelte Skovtræers Naturhistorie, Kultur, Sygdomme m. m. Fremstillingen hviler 

 for en væsentlig Del paa Forfatternes personlige indgaaende Kendskab til de 

 danske Skove, men støtter sig ogsaa paa Oplysninger fra Fagfæller og paa et 

 grundigt Studium af Litteraturen, hvortil der findes talrige Henvisninger. Bogen 

 kan paa det bedste anbefales ikke alene til Botanikere men til enhver der 

 færdes i de danske Skove med Sans for og Trang til Forstaaelse af Livs- 

 fænomenerne. 



L. K. R. 



Paul Wagner: Kunstgødning i Havebuge 1. Autoriseret Oversættelse af 

 A. Berg. København 1903. (H. Hagerups Forlag). Pris 1 Krone. 



Under ovenstaaende Titel har Redaktøren af Gartnertidende udgivet et 

 lille Skrift; det er nærmest beregnet paa Gartnere og er fremkommet for at 

 faa disse til at anvende Kunstgødning i større Udstrækning end Tilfældet er nu 

 til Dags. Da Bogen kun er 80 Sider stor, og de 13 sidste Sider endda er 

 helliget fotografiske Afbildninger, er det klart, at der ikke kan gives nogen ud- 

 tømmende Fremstilling af Æmnet, men der er dog medtaget, hvad man med 

 Billighed kan forlange. I første Afsnit er ganske kort omtalt, hvilke Stoffer 

 der er nødvendige for Planternes Ernæring, og i næste Afsnit følger en Om- 

 tale af Staldgødningen og de forskellige kunstige Gødningsmidler, og hvor- 

 dan man bør anvende dem. Tilsidst er der en Vejledning til rational Anven- 

 delse af Handelsgødninger til de forskellige Kulturplanter: Frugttræer, Kaalsorter, 

 Rodfrugter o. s. fr. Gennemgaaende er Oversættelsen god, kun sjældent sporer 

 man den tyske Afstamning. — Af Trykfejl er der ikke mange; ved Omsætnin- 

 gen fra metrisk Maal til dansk er der indløbet den Fejl, at en Hektare er sat 

 = 100 Acres og 1 Acre = 100 □ M., mens det er Fladeindholdet: Are, der 

 menes. Da flere af nærværende Tidsskrifts Læsere giver sig af med Havebrug, 

 har jeg tilladt mig med disse faa Linier at henlede Opmærksomheden paa denne 

 nyttige og letlæselige Bog. 



Axel Lange. 



